
Tisztelt Képviselő-testület !

A Klebelsberg Intézményfenntartó Központ (a továbbiakban: KLIK) fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendelet (a továbbiakban: Rendelet) alapján a köznevelési feladatok hatékonyabb ellátása céljából a KLIK-ből 2015. július 1. napjától szakképzési centrumok jöttek létre.

Az Nkt. 74. § (4) bekezdése értelmében a szakképzési centrum feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a szakképzési centrumot ingyenes vagyonkezelői jog illeti meg mindaddig, amíg a köznevelési közfeladat a szakképzési centrum részéről történő ellátása az adott ingatlanban meg nem szűnik. A szakképzési centrum ingyenes vagyonkezelői jogának fennállása alatt a köznevelési intézmény feladatainak ellátását szolgáló ingatlan és ingó vagyont a települési önkormányzat nem idegenítheti el, nem terhelheti meg, bérbe nem adhatja. 

A szakképzésről szóló 2011. évi CLXXXVII. törvény (a továbbiakban: Sztv.) 92/B. § (4) bekezdése értelmében a szakképzési centrumok által 2015. július 1-jével átvenni rendelt közfeladatok ellátását szolgáló ingatlan és ingó vagyon – ideértve a tan- és egyéb eszközöket, felszereléseket – az átvevő szakképzési centrum ingyenes vagyonkezelésébe kerül a közfeladat átvételének időpontjától a közfeladat szakképzési centrum részéről történő ellátásának az adott ingatlanban történő megszűnésének időpontjáig.

Az Sztv. 92/B. § (5) bekezdése alapján az ingatlan-vagyonkezelés részletes szabályairól, továbbá a térségi integrált szakképző központ feladatellátását biztosító ingóvagyon átadás-átvételéről 2015. január 1-jei állapot szerint a szakképzési centrum és az ingatlan, illetve ingó vagyon tulajdonosa legkésőbb 2015. október 31-ig megállapodást kell, hogy kössön.

A vagyonkezelési szerződés tervezete 2015.szeptemberében elkészült, azonban az ingatlanra vonatkozó sajátos költségmegosztási javaslatunkat a Centrum továbbította a Nemzeti Szakképzési és Felnőttképzési Hivatal (NSZFH) részére egyeztetés és jóváhagyás érdekében.
Időközben 2017. január 1. napjától a Centrum a kollégium üzemeltetését is átvette, így önkormányzatunk üzemeltetésében a 104 m² alapterületű ebédlő helyiség maradt.

Az egyeztetések eredményeként az előterjesztéshez mellékelt vagyonkezelési szerződés tervezet szerint a  Centrum  a szerződés megszűnéséig az ebédlő közüzemi költségeit nem számlázza az önkormányzatnak, tekintettel az ingatlanon az önkormányzat által elvégzett energia-megtakarítást eredményező beruházásra. 

[bookmark: _GoBack]Kérem, hogy a  vagyonkezelési szerződés-tervezetet a melléklet szerinti tartalommal a Tisztelt Képviselő-testület hagyja jóvá.

……../2019.(……) határozata
Vagyonkezelési szerződés jóváhagyására
(Damjanich János Szakképző Iskola és Kollégium)

Martfű Város Önkormányzatának Képviselő-testülete megtárgyalta a Vagyonkezelési szerződés jóváhagyására (Damjanich János Szakképző Iskola és Kollégium) vonatkozó előterjesztést, mely alapján a  Nemzeti Szakképzési és Felnőttképzési Hivatallal valamint a Szolnoki Szolgáltatási Szakképzési Centrummal kötendő vagyonkezelési szerződést a határozat melléklete szerint jóváhagyólag elfogadja.

A képviselő-testület felhatalmazza a Polgármestert a vagyonkezelési szerződés aláírására. 

Erről értesülnek: 
1. JNSZ Megyei Kormányhivatal Szolnok
2. Valamennyi képviselő helyben 
3. Szolnoki Szolgáltatási Szakképzési Centrum Szolnok, Béla király utca 4.
4. Martfűi Polgármesteri Hivatal Pénzügyi és Adóügyi Iroda helyben 
5. Irattár

Martfű, 2019. május 30.


Dr. Papp Antal 
polgármester 

